Správa o činnosti OZ Rodičia a deti

Občianske združenie Rodičia a deti aj v šk. roku 2018 /2019 aktívne spolupracovalo so ZŠ v Pate. Pre žiakov sme pripravili jesenné dielne, lampiónový sprievod, boli sme nápomocní pri vianočných a fašiangových tradíciách, poskytli sme príspevok na lyžiarsky výcvik, školu v prírode, dopravné ihrisko. Pre rodičov, pedagógov a priateľov školy sme pripravili školský ples. V spolupráci so ZŠ sme pripravili oslavu MDD v škole. Prispeli sme na pamätné predmety odchádzajúcim deviatakom. A na konci školského roka sme ocenili žiakov s výborným prospechom, odmenili sme žiakov, ktorí školu reprezentovali na rôznych vedomostných a športových súťažiach a súťažiach v rámci školy. OZ sa aj v tomto školskom roku registrovalo do registra prijímateľov 2% z dani. Poďakovanie patrí všetkým rodičom a tým, ktorí sa rozhodli venovať nám tento príspevok, ktorý činí sumu 1819,12€ a bude použitý na aktivity OZ a pre potreby žiakov navštevujúcich ZŠ v Pate.